“আরো দুঃখ্য হয় আদর্শের নামে আপনাদের একশ্রেণীর বুদ্ধিজীবী জনগণকে অপরাধে উৎসাহিত করছে। হিন্দু হিসাবে আমি মুসলমান মৌলবাদকে ভয় করি কিন্তু গণ আদালত করে কোন মৌলবাদীকে হত্যার হুমকি দেয়া, এটা কোন দেশে এভাবে প্রচলিত আছে বলে আমার জানা নেই। লক্ষ্য করেছি, আপনারা আইন-আদালতের রায়কেও মানতে চাচ্ছেন না। এ কোন ধরণের সভ্যতা। …এখানে শুনলাম, কিছুকাল আগে জামায়াতের এক নেতা ইউনিভার্সিটিতে প্রহৃত হয়েছেন (এখানে ঢাকা বিশ্ববিদ্যালয়ে মাওলানা মতিউর রহমান নিজামীর প্রহৃত হওয়ার ঘটনার দিকে ইঙ্গিত করা হয়েছে)। আশ্চর্য লাগলো যখন শুনলাম একদল ইউনিভার্সিটির শিক্ষকই এ ঘটনার সমর্থন করে বিবৃতি দিয়েছেন। …আশ্চর্য এ দেশে আইনের শাসন বলে কিছু নেই। …আপনাদের আর্ট-কালচার দেখেও আমি হতাশ হয়েছে। ২২ বছরে আপনারা এমন একটি বই প্রকাশ করতে পারেননি যা নিরপেক্ষ দৃষ্টি নিয়ে উপভোগ করা যায়।… আমি হুমায়ুন আহমদের কয়েকটি বই পড়বার চেষ্টা করেছিলাম। রচনার মান অতি নিম্নমানের। দ্বিতীয়ত বাংলাদেশের জীবনের কোন সামগ্রিক চিত্র এর মধ্যে পেলাম না। শুনেছি, তিনি নাকি এদেশের সবচেয়ে জনপ্রিয় ঔপন্যাসিক। তার কয়েকটা ছোট গল্প এবং একটা উপন্যাস পাঠ করার পর আমার ধারণা জন্মেছে, পাঠকের পায়ের তলায় সুড়সুড়ি দেয়ার ক্ষমতা তার আছে। এর অধিক কিছু নেই। এরকম একজন লোক জনপ্রিয় হতে পেরেছেন এ দ্বারা এটাই প্রমানিত হয় যে, এদেশের শিক্ষার মান কত নীচু।” -(সুত্রঃ সরকার শাহাবুদ্দীন আহম্মদ, ২০০৪)।